Eve Rohtla: Ma mäletan, et "Kaevutee" oli "Reklaamiklubi" ja AK järel kolmandal kohal. See oli arusaamatu. Miks on reiting nii kõrge, kui mõned retsensendid saatest midagi ei pea. Pole tal ei algust ega lõppu. Kõik traagelniidid paistavad. Kõik on põlve otsas tehtud, kõik on kuidagi väga elus. Pole midagi mängitud, pole lihvitud, pole särama löödud. Kõik on halastamatult telekaameraga üles võetud. Kui "Õnne 13" hakkas peale, ütles Helgi Oidermaa mulle, et Astrid Reinla, kellest te loobusite, on "Õnne 13" autor. Saade on küll professionaalne, igati viimistletud, kõik on paigas, kuid ta on suhteliselt külm ja lastekauge saade. Helgi arvates ei olnud "Õnnes" sellist ehedat elu, kui oli meie palju nurgelisemas ja palju vähem professionaalses saatesarjas.